Source: https://www.zakonypreludi.sk/zz/1999-354
Timestamp: 2020-01-21 19:50:11+00:00
Document Index: 6684847

Matched Legal Cases: ['§ 6', '§ 11', '§ 9', '§ 14', '§ 8', '§ 1', '§ 1', '§ 1', '§ 2', '§ 1', '§ 11', '§ 1', '§ 2', '§ 1', '§ 1', '§ 2', '§ 1', '§ 1', '§ 1', '§ 1', '§ 1', '§ 1', '§ 14']

354/1999 Z. z. Opatrenie Ministerstva hospodárstva Slovenskej republiky o úprave dispozičných oprávnení správcov v ... | Aktuálne znenie
354/1999 Z. z.
Opatrenie č. 354/1999 Z. z.Opatrenie Ministerstva hospodárstva Slovenskej republiky o úprave dispozičných oprávnení správcov v zriaďovateľskej pôsobnosti Ministerstva hospodárstva Slovenskej republiky pri nakladaní s majetkom štátu
Čiastka 145/1999
Platnosť od 18.12.1999 do31.07.2001
Účinnosť od 20.12.1999 do31.07.2001
Zrušený 307/2001 Z. z.
§ 6 - Zámena hnuteľných vecí štátu (k § 11 ods. 8 zákona )
§ 9 - Likvidácia neupotrebiteľných vecí štátu (k § 14 ods. 3 zákona )
Aktuálne znenie 20.12.1999 - 31.07.2001
z 10. decembra 1999
o úprave dispozičných oprávnení správcov v zriaďovateľskej pôsobnosti Ministerstva hospodárstva Slovenskej republiky pri nakladaní s majetkom štátu
Ministerstvo hospodárstva Slovenskej republiky (ďalej len „ministerstvo“) podľa § 8a ods. 2 zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z. z. ustanovuje:
Toto opatrenie sa vzťahuje na správcov v zriaďovateľskej pôsobnosti ministerstva, ktorými sú
a) štátne rozpočtové organizácie a štátne príspevkové organizácie zriadené ministerstvom,
b) Slovenská energetická inšpekcia,1)
c) Slovenská obchodná inšpekcia,2)
d) Hlavný banský úrad,3)
e) Puncový úrad Slovenskej republiky,4)
f) Štátny fond likvidácie jadrovoenergetických zariadení a nakladania s vyhoretým jadrovým palivom a rádioaktívnymi odpadmi.5)
(1) Správcovia uvedení v § 1 tohto opatrenia sú povinní vykonať osobitné ponukové konanie, ak predmetom prevodu sú prostriedky výpočtovej techniky (počítače, tlačiarne), telefaxy, kopírovacie stroje a motorové vozidlá, ktorých cena určená znaleckým posudkom za jednotlivú vec je vyššia než 50 000 Sk.
(2) Správcovia uvedení v § 1 tohto opatrenia môžu realizovať prevod ostatných hnuteľných vecí štátu mimo osobitného ponukového konania.
(1) Na platnosť kúpnej zmluvy sa vyžaduje súhlas ministerstva, ak správcovia uvedení v § 1 písm. a) až e) tohto opatrenia prevádzajú vlastníctvo hnuteľných vecí štátu uvedených v § 2 ods. 1 tohto opatrenia.
(2) Na platnosť kúpnej zmluvy sa vyžaduje súhlas ministerstva vždy, keď predávajúcim je správca uvedený v § 1 písm. f) tohto opatrenia.
Zámena hnuteľných vecí štátu (k § 11 ods. 8 zákona)
(1) Na platnosť zámennej zmluvy sa vyžaduje súhlas ministerstva, ak správcovia uvedení v § 1 písm. a) až e) tohto opatrenia výmenou dávajú hnuteľné veci štátu uvedené v § 2 ods. 1 tohto opatrenia.
(2) Na platnosť zámennej zmluvy sa vyžaduje súhlas ministerstva vždy, keď jedným z účastníkov zmluvy sú správcovia uvedení v § 1 ods. 1 písm. f) tohto opatrenia.
Na platnosť zmluvy o nájme hnuteľných vecí štátu sa vyžaduje súhlas ministerstva, ak správcovia uvedení v § 1 tohto opatrenia prenechávajú do nájmu hnuteľné veci štátu uvedené v § 2 ods. 1 tohto opatrenia iným nájomcom, než sú uvedení v § 1 ods. 1 písm. a) zákona, na neurčitý čas alebo na čas dlhší ako dva roky.
(1) Na platnosť zmluvy o výpožičke nehnuteľných vecí štátu uzavretej správcami uvedenými v § 1 písm. a) až e) tohto opatrenia sa vyžaduje súhlas ministerstva, ak vypožičiavateľmi sú správcovia uvedení v § 1 ods. 1 písm. b), c) a d) zákona.
(2) Na platnosť zmluvy o výpožičke nehnuteľných vecí štátu je potrebný súhlas ministerstva vždy, keď požičiavateľom je správca uvedený v § 1 písm. f) tohto opatrenia a zmluva o výpožičke nepodlieha schváleniu Ministerstvom financií Slovenskej republiky.
(3) Súhlas ministerstva sa vyžaduje na platnosť zmluvy o výpožičke, ktorou správcovia uvedení v § 1 tohto opatrenia prenechávajú do výpožičky hnuteľné veci štátu iným vypožičiavateľom, než sú uvedení v § 1 ods. 1 písm. a) zákona.
Likvidácia neupotrebiteľných vecí štátu (k § 14 ods. 3 zákona)
Štatutárny orgán môže rozhodnúť o likvidácii neupotrebiteľnej veci štátu, ktorej zostatková cena nepresiahne 150 000 Sk. Na likvidáciu neupotrebiteľnej veci štátu, ktorej zostatková cena v čase likvidácie presahuje 150 000 Sk, je potrebný súhlas zriaďovateľa.
Zrušuje sa opatrenie Ministerstva hospodárstva Slovenskej republiky č. 51/1998 Z. z. o úprave dispozičných oprávnení správcov v zriaďovateľskej pôsobnosti Ministerstva hospodárstva Slovenskej republiky pri nakladaní s majetkom štátu.
Toto opatrenie nadobúda účinnosť 20. decembra 1999.
1) Zákon č. 70/1998 Z. z. o energetike a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov.
2) Zákon Slovenskej národnej rady č. 71/1986 Zb. o Slovenskej obchodnej inšpekcii v znení neskorších predpisov.
3) Zákon Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov.
4) Zákon Národnej rady Slovenskej republiky č. 125/1993 Z. z. o orgánoch štátnej správy Slovenskej republiky na úseku puncovníctva a skúšania drahých kovov.
5) Zákon Národnej rady Slovenskej republiky č. 254/1994 Z. z. o Štátnom fonde likvidácie jadrovoenergetických zariadení a nakladania s vyhoretým jadrovým palivom a rádioaktívnymi odpadmi.